text: الفساد: سيمفونيه اميركيه وعازفون سوريون!. – من صفحة هانز خليل
text: #000000
text: في الماضي كانت القبائل في كل أصقاع الأرض تغزو بعضها وتنهب خيرات وثروات بعضها ليس حباً بالغزو والنهب وليس فروسيه كما يصور بعض الأغبياء قصص داحس والغبراء وحرب البسوس على انو حيونه وجحشنه بل هو طريق وممر اجباري لمعيشة الناس وقتها وإلا راح يكون الفناء والموت جوعاً مصيرهم _ بالمناسبه شوفو مسلسل الفايكنغ حتى تعرفو انو نحنا كنا هواة بهيك قصص _!.كل دول الأطراف المنهوبه ونحنا منها هي ليست دول بالمعنى الحقيقي لذلك لاتستطيع بناء اقتصاد منتج تصب عوائده بالبلد نفسه ويمكن من هذه العوائد ايجاد بنيه تحتيه متطوره قويه ومعامل وصناعات تستوعب الطاقه البشريه وترفع بالتالي مستوى معيشة الناس فيها بحيث مايحتاجو (الفساد) والسرقه والرشوه لسد حاجاتهم المعيشيه يلي تضاعفت بشكل مهول نتيجة التطور والتكنولوجيا، يعني القصه ماعادت رغيف خبز وقبضة زيتون، صار الموبايل الذكي والانترنت والغساله والبراد وحتى السياره من ضروريات الحياة متل الخبز!.انت يا ابو مخ مسطح عايش في بلد منهوب واقتصادك ريعي تصب عوائده في الخارج، يعني حق موبايلك وبرادك وغسالتك وسيارتك عم تقبضو الدول الرأسماليه مو حكومتك حتى اتطالبها براتب مليونين تلاته وبيوت رخيصه ونسوان ببلاش ومته بقروش؟.انت يا ابو مخ مسطح كنت عايش بقروش قبل 2011 وماعجبك الوضع وركبت بالقطار الاميركي وعملت ثوره وهي النتيجه واليوم طالع بنفس النغمه وانو هلكنا الفساد والفاسدين والحكومه عم تسرق الكهربا وتبيعها للبنان وعم يشربو البنزين والمازوت وعم يتنشقو الغاز ويفسوه علينا !.لحتى تفهم معنى كلمة اقتصاد ريعي وماتقول نحنا عندنا صناعه ومعامل وبلوط!. انت ماعندك شي حتى الصناعات الدوائيه يلي صرعتو طيزنا فيها هي مجرد تغليف وتعبئه لأنو المواد الأوليه من باراسيامول لمضادات الالتهاب الخ مستورده وبيد شركات غربيه حصراً واليوم قطعوها عنك وطار الدوا من السوق وانت بمخك المسطح عم تصيح وين الدوا؟. ليش اتضاعفت اسعارو وهو صناعه محليه؟؟. بتعرف ليش؟. لأنو الحكومه وأصحاب معامل الادويه عم يعملو عمليات فدائيه حتى يأمنوه لحضرتك وعم يتعاملو مع قراصنه ومهربين ومافيات بدل الاستيراد المباشر وهاد كلو عم يكلف ملايين وقيس الدوا على كل شيء بدون استثناء من رغيف الخبز للمحروقات وووو!.يعني ناقلة النفط يلي عم ترفع اعلام مزوره وعم تطفي اجهزة الرصد والاتصال حتى تقدر تهرب من الحراسه الأميركية على سواحلك وتأمنلك النفط، ماعم تعمل هيك لأنو بتحبك على مخك المفلطح بل لأنو عم يتقاضو أضعاف اجرتهم في الظروف العاديه وانت يامحشش اذا الحكومه رفعت سعر البنزين بيوصلك عواك لقبرص بدون جهود “ياهم لالي”!. مفطوم انت عالسياره مافيك بلاها!. الله يرحم ايام جرابك المبخوش وطالع الاشطمان منو!.انت يا ابو مخ مسطح شو هي خططك بالقضاء على الفساد؟!. انت ماعندك شي غير انك تلملم قصص وخبريات عنها وتنشرها على صفحتك أو تطلع مع فيصل الخائن على قناة الجزيره تحكي عن بلدك وحكومتك وتنشر غسيلك الوسخ على صفحتك وتحرض حمير العرس من متابعيك؟.أتحدى أي واحد من ابطال النزاهه والشرف ومكافحة الفساد انو يكون عندو اجنده منطقيه غير المطالبه بحرية التعبير وحرية نشر الغسيل وتعليق مشانق الفاسدين والمحاسبه وهاد كلو كلام حق يراد به باطل حتماً حتى لو ما اعتبرنا اصحابها عملاء عم يخدمو اجنده اميركيه صهيونيه؟.بدك تحارب الفساد؟. روح حرر موارد بلدك من ايدي اميركا وعملائهم القسديين، بدك تحارب الفساد بدل ماتعزف سيمفونية اميركا روح احتج وتظاهر ضدها لترفع الحراسه وقيصر عن بلدك، روح اقنع التاجر والصناعي يدفعو ضرائبهم الحقيقيه للدوله بدل مايسرقوها!. عندك مليون واجب تعملو وتساهم فيه بالتخفيف من آثار أشرس حرب عرفتها البشريه ممكن تشن على دوله بحجم سوريا!.غير هيك لايليق بأمثالك إلا ابو حيدر..
text: #000002